Ecclesie sancti Stephani martiris, que est constructa in castro Divionensi, ubi venerabilis vir dominus Albericus preesse videtur. Ego Acheus, indignus diaconus, cogitavi pro remedio anime mee, dare de rebus meis propriis, hoc est mansum unum infra castrum Divionense, qui habet terminationes, de uno latere terra sancti Germani, de alio strada publica, de uno fronte terra sancti Benigni, de alio vero fiscus dominicus: infra istas terminationes ad integrum, una cum exso et regresso. Similiter de terra culturali, in fine Fontani, campos III: unus campus habet terminum, de uno latere...... tenet, de alio Adalbaudus, de uno fronte Hugo tenet, de alio strada publica; alius campus habet terminum, de uno latere Galsaudus tenet, de alio ratio sancti......, de uno fronte strada publica; tercius campus habet terminum, de uno latere heredes tenent, de alio Sichelmus, de ambis frontibus strada publica: infra istas terminationes totum ad integrum. Similiter in ipsa Fontanis villa, do vineam unam que habet terminum, de uno latere de ipsa hereditate, de alio terra sancti Martini, de uno fronte Hugo tenet, de alio strada publica pergit: infra istas terminationes, totum ad integrum. Similiter in centena Oscarensi, in villa Poliaco, vineam unam, quam de genitore meo Herlerio et de Vuicardo comparavi, totum ad integrum ipsius loci presbiteris, diaconibus, subdiaconibus, lectoribus et cantoribus, ad eorum mensam cedo, trado atque transfundo. Similiter mancipia trado eis, Fraronem, Bertradum, ut quicquid de iam dictis rebus ipsi vel heredes eorum ad augmentum facere voluerint, libere agant. Si vero ego ipse aut ullus heredum meorum, quod futurum nequaquam credimus, contra hanc donationem venire calumpniamque inferre temptaverit, non valeat evindicare, sed insuper inferat ipsis canonicis in duplum et fisco auri uncias II et hec donacio firma permaneat stipulacione subnixa Actum Divioni castro, in Ecclesia sancti Stephani publice. Ego Acheus hoc testamentum a me factum relegi et subscripsi. Signum Agedei. Signum Wichelmi. Signum Sichelmi. Signum Wicardi germanorum eius qui consenserunt. Wicherius presbiter subscripsit. Geraldus presbiter subscripsit. Petrus presbiter subscripsit. Fulbertus presbiter subscripsit. Amalbertus diaconus subscripsit. Ego in Dei nomine Letaldus presbiter rogatus, hoc testamentum scripsi et subscripsi. Datum die Jovis in anno VIII regnante domino nostro Ludovico imperatore.